# Úradný vestník C 428A/10.

| | ISSN 1977-1037 |
| --- | --- |
| Úradný vestník
  Európskej únie | C 428A |
| | |
| Slovenské vydanie | Informácie a oznámenia | Ročník 6510. novembra 2022 |

ISSN 1977-1037

Úradný vestník

Európskej únie

C 428A

Slovenské vydanie

Informácie a oznámenia

Ročník 6510. novembra 2022

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Rada |
| 2022/C 428 A/01 | Oznámenie o voľnom pracovnom mieste CONS/AD/182/22 | 1 |

Obsah

Strana

V   Oznamy

ADMINISTRATÍVNE POSTUPY

Rada

2022/C 428 A/01

Oznámenie o voľnom pracovnom mieste CONS/AD/182/22

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Rada

| 10.11.2022 | SK | Úradný vestník Európskej únie | CA 428/1 |
| --- | --- | --- | --- |

10.11.2022

SK

Úradný vestník Európskej únie

CA 428/1

---

Oznámenie o voľnom pracovnom mieste CONS/AD/182/22

(2022/C 428 A/01)

VŠEOBECNÉ INFORMÁCIE

| Útvar | COMPET.1 |
| --- | --- |
| Pracovisko | Brusel, budova Justus Lipsius |
| Názov funkcie | riaditeľ (m/ž) |
| Funkčná skupina a platová trieda | AD 14 |
| Požadovaná bezpečnostná previerka | ŽIADNA |
| TERMÍN NA PODANIE PRIHLÁŠKY: | 30. novembra 2022 – 12.00 hod. (poludnie) (bruselského času) |

Útvar

COMPET.1

Pracovisko

Brusel, budova Justus Lipsius

Názov funkcie

riaditeľ (m/ž)

Funkčná skupina a platová trieda

AD 14

Požadovaná bezpečnostná previerka

ŽIADNA

TERMÍN NA PODANIE PRIHLÁŠKY:

30. novembra 2022 – 12.00 hod. (poludnie) (bruselského času)

Kto sme

Generálny sekretariát Rady (GSR) pomáha Európskej rade, Rade EÚ a ich prípravným orgánom vo všetkých oblastiach ich činnosti. Pod vedením generálneho tajomníka či tajomníčky poskytuje poradenstvo a podporu Európskej rade a Rade a ich predsedníctvam vo všetkých oblastiach činnosti vrátane poradenstva týkajúceho sa jednotlivých oblastí politík a právneho poradenstva, koordinácie s ostatnými inštitúciami, prípravy kompromisov, zabezpečuje praktickú stránku prípravy a riadneho fungovania Európskej rady a Rady a dohliada na jej realizáciu.

Generálne riaditeľstvo pre konkurencieschopnosť a obchod (GR COMPET) koordinuje organizáciu zasadnutí Rady pre konkurencieschopnosť, ktorá zasadá aspoň štyrikrát ročne, ako aj Rady pre zahraničné veci (zloženie pre obchod), ktorá zasadá najmenej dvakrát do roka.

Generálne riaditeľstvo pre konkurencieschopnosť a obchod (GR COMPET) sa v súčasnosti skladá z troch riaditeľstiev: COMPET.1, ktoré sa zaoberá vnútorným trhom, ochranou spotrebiteľa a duševným vlastníctvom; COMPET.2, ktoré sa zaoberá hospodárskou súťažou, priemyslom, výskumom a kozmickým priestorom; COMPET.3, ktoré sa zaoberá obchodom.

Generálne riaditeľstvo prejde reorganizáciou a riaditeľstvo COMPET.1 sa bude zaoberať väčšinou oblastí politiky, ktoré patria do právomoci Rady pre konkurencieschopnosť v zložení pre priemysel a pre vnútorný trh (vnútorný trh, priemysel, cestovný ruch, hospodárska súťaž, duševné vlastníctvo).

Riaditeľstvo COMPET.1 poskytuje poradenstvo predsedníctvu Rady a predsedovi Európskej rady a v rámci všetkých svojich oblastí činnosti pomáha pri príprave a konaní zasadnutí Rady pre konkurencieschopnosť (COMPET), ako aj zasadnutí COREPER-u a príslušných pracovných skupín. Poskytuje predsedníctvu a Rade podporu počas celého legislatívneho procesu, a to aj pri spolupráci s Komisiou a Európskym parlamentom. Zároveň zabezpečuje služby sekretariátu pre pracovnú skupinu na vysokej úrovni pre konkurencieschopnosť a rast.

Čo ponúkame

Miesto riaditeľa (m/ž) COMPET.1 predstavuje náročnú pozíciu v politicky zaujímavom prostredí s rôznymi zainteresovanými stranami a vysokokvalifikovaným personálom.

Pod vedením generálneho riaditeľa či riaditeľky budete profesionálnym spôsobom riadiť a koordinovať svoje riaditeľstvo a jeho zdroje, organizovať jeho činnosti a podporovať a motivovať personál v práci. Budete zabezpečovať kvalitu služieb a produktov, ktoré poskytuje riaditeľstvo, ako aj účinnú komunikáciu a spoluprácu v rámci riaditeľstva, v rámci generálneho riaditeľstva a s inými útvarmi GSR.

Budete poskytovať Európskej rade, Rade, jej prípravným orgánom a ich predsedníctvam, ako aj generálnemu tajomníkovi či tajomníčke poradenstvo na vysokej úrovni týkajúce sa príslušných politík a postupov zamerané na všetky aspekty spisov, ktoré patria do pôsobnosti riaditeľstva. Budete sa zúčastňovať na zasadnutiach a podľa potreby aj na brífingoch a/alebo rokovaniach zameraných na dosiahnutie kompromisov a nájdenie riešení. V tejto súvislosti budete pomáhať predsedníctvam pri rokovaniach a zabezpečovať účinnú komunikáciu a spoluprácu s inými inštitúciami, agentúrami a orgánmi EÚ v oblastiach, ktoré patria do pôsobnosti riaditeľstva.

Budete vymedzovať ciele, ktoré sa majú dosiahnuť, a prispievať k ich dosahovaniu zostavovaním pracovného programu riaditeľstva a zabezpečovaním vhodného monitorovania jeho plnenia.

Budete tiež zodpovedať za iniciovanie politických analýz a dohľad nad nimi s cieľom poskytovať poradenstvo pri rozhodovaní v oblastiach, ktoré patria do pôsobnosti riaditeľstva.

Prácu si budete môcť plánovať a organizovať flexibilne v súlade s pracovným časom a harmonogramom zasadnutí, ktoré patria do rozsahu pôsobnosti riaditeľstva. Vy a váš personál budete môcť využívať rôzne formy organizácie práce, ktoré ponúka GSR, vrátane telepráce.

Budú sa od vás vyžadovať príležitostné služobné cesty do zahraničia (približne desaťkrát ročne), zvyčajne v rámci EÚ.

Koho hľadáme

Hľadáme manažéra alebo manažérku so skúsenosťami v oblasti tvorby politík EÚ a legislatívneho postupu EÚ s rozsiahlymi znalosťami inštitucionálnych záležitostí EÚ. Znalosti z oblastí pôsobnosti riaditeľstva sú výhodou.

Od všetkých osôb v riadiacich pozíciách na GSR sa očakáva, že budú poskytovať poradenstvo svojim nadriadeným a zainteresovaným stranám, riadiť zamestnancov a zamestnankyne, ako aj finančné zdroje a zastupovať GSR. Tieto očakávania sú uvedené v horizontálnom profile manažérov GSR (1).

Okrem toho sa od osoby zastávajúcej túto funkciu očakáva:

| — | schopnosť strategicky myslieť a plánovať, predvídať a identifikovať potenciálne problémy a navrhovať realistické riešenia a kompromisy, |
| --- | --- |

—

schopnosť strategicky myslieť a plánovať, predvídať a identifikovať potenciálne problémy a navrhovať realistické riešenia a kompromisy,

| — | zručnosti v oblasti vedenia kolektívu a schopnosť presadzovať silného tímového ducha, ako aj schopnosť usmerňovať a motivovať personál a posilňovať jeho postavenie v multikultúrnom a rozmanitom prostredí s osobitným dôrazom na jeho rozvoj, |
| --- | --- |

—

zručnosti v oblasti vedenia kolektívu a schopnosť presadzovať silného tímového ducha, ako aj schopnosť usmerňovať a motivovať personál a posilňovať jeho postavenie v multikultúrnom a rozmanitom prostredí s osobitným dôrazom na jeho rozvoj,

| — | zmysel pre diplomaciu, schopnosť vedieť, kedy uplatniť flexibilný a kedy striktný prístup, a schopnosť venovať pozornosť detailom a zároveň nestrácať zo zreteľa celkový kontext, |
| --- | --- |

—

zmysel pre diplomaciu, schopnosť vedieť, kedy uplatniť flexibilný a kedy striktný prístup, a schopnosť venovať pozornosť detailom a zároveň nestrácať zo zreteľa celkový kontext,

| — | schopnosť podporovať a udržiavať dobré pracovné vzťahy so širokou škálou interných aj externých partnerov, |
| --- | --- |

—

schopnosť podporovať a udržiavať dobré pracovné vzťahy so širokou škálou interných aj externých partnerov,

| — | schopnosť dosiahnuť spoločné dohody alebo ciele prostredníctvom poskytovania cieleného poradenstva zainteresovaným stranám a účinným a konštruktívnym uľahčovaním diskusií, |
| --- | --- |

—

schopnosť dosiahnuť spoločné dohody alebo ciele prostredníctvom poskytovania cieleného poradenstva zainteresovaným stranám a účinným a konštruktívnym uľahčovaním diskusií,

| — | schopnosť organizovať celkovú prácu riaditeľstva tak, aby sa dodržali kľúčové termíny a zaistilo sa spravodlivé rozdelenie práce v tíme, ako aj schopnosť plánovať preberanie funkcií, |
| --- | --- |

—

schopnosť organizovať celkovú prácu riaditeľstva tak, aby sa dodržali kľúčové termíny a zaistilo sa spravodlivé rozdelenie práce v tíme, ako aj schopnosť plánovať preberanie funkcií,

| — | schopnosť riadiť zmeny a podporovať personál počas zmien, |
| --- | --- |

—

schopnosť riadiť zmeny a podporovať personál počas zmien,

| — | vynikajúce komunikačné zručnosti vrátane zručností interpersonálnej komunikácie. |
| --- | --- |

—

vynikajúce komunikačné zručnosti vrátane zručností interpersonálnej komunikácie.

GSR uplatňuje politiku mobility osôb na riadiacich pozíciách a očakáva od nich rozsiahle skúsenosti. Preto ak sa budete uchádzať o toto miesto, mali by ste počas svojho pôsobenia na GSR mať chuť a schopnosti pracovať v rôznych oblastiach činnosti.

NÁBOROVÁ POLITIKA

Osoby, ktoré sa uchádzajú o toto miesto, musia v čase podania prihlášky spĺňať tieto požiadavky:

a)   Všeobecné podmienky

| — | štátna príslušnosť jedného z členských štátov Európskej únie, |
| --- | --- |

—

štátna príslušnosť jedného z členských štátov Európskej únie,

| — | požívanie všetkých občianskych práv, |
| --- | --- |

—

požívanie všetkých občianskych práv,

| — | splnené všetky povinnosti, ktoré ukladajú právne predpisy týkajúce sa vojenskej služby. |
| --- | --- |

—

splnené všetky povinnosti, ktoré ukladajú právne predpisy týkajúce sa vojenskej služby.

b)   Osobitné podmienky

| — | získaný vysokoškolský diplom (2), |
| --- | --- |

—

získaný vysokoškolský diplom (2),

| — | aspoň pätnásť rokov relevantnej odbornej praxe, z toho aspoň tri roky vykonávania riadiacich a organizačných úloh. Tri roky pôsobenia na pozícii so značnou zodpovednosťou za koordináciu by sa považovali za prax rovnocennú požadovanej riadiacej praxi; |
| --- | --- |

—

aspoň pätnásť rokov relevantnej odbornej praxe, z toho aspoň tri roky vykonávania riadiacich a organizačných úloh. Tri roky pôsobenia na pozícii so značnou zodpovednosťou za koordináciu by sa považovali za prax rovnocennú požadovanej riadiacej praxi;

| — | vzhľadom na to, že na komunikáciu v rámci GSR, ako aj s inými inštitúciami sa vo veľkej miere používa anglický a francúzsky jazyk, vyžaduje sa vynikajúca znalosť jedného z týchto dvoch jazykov a dobrá znalosť druhého jazyka. Znalosť ďalších úradných jazykov EÚ je výhodou. |
| --- | --- |

—

vzhľadom na to, že na komunikáciu v rámci GSR, ako aj s inými inštitúciami sa vo veľkej miere používa anglický a francúzsky jazyk, vyžaduje sa vynikajúca znalosť jedného z týchto dvoch jazykov a dobrá znalosť druhého jazyka. Znalosť ďalších úradných jazykov EÚ je výhodou.

Od úspešných uchádzačov a uchádzačiek sa očakáva, že absolvujú program odbornej prípravy GSR pre riadiacich pracovníkov.

VÝBEROVÉ KONANIE

Pri výbere úspešných uchádzačov a uchádzačiek pomáha menovaciemu orgánu poradný výbor pre výberové konanie. Poradnému výboru pre výberové konanie bude poskytovať podporu hodnotiace centrum, ktoré vedú externí konzultanti pre výber zamestnancov. Správy hodnotiaceho centra týkajúce sa toho istého typu pracovného miesta prestanú byť platné po uplynutí dvoch rokov od dátumu vykonania príslušných hodnotení alebo po ukončení rámcovej zmluvy medzi GSR a príslušným hodnotiacim centrom v závislosti od toho, čo nastane skôr.

Poradný výbor pre výberové konanie na základe prihlášok najskôr vyhodnotí a porovná kvalifikáciu, prax a motiváciu všetkých uchádzačov a uchádzačiek. Na základe tohto porovnávacieho posúdenia pripraví poradný výbor pre výberové konanie užší zoznam osôb uchádzajúcich sa o toto miesto, ktoré sú podľa jeho názoru najvhodnejšie, a pozve ich na prvý pohovor. Keďže sa tento prvý výber zakladá na porovnávacom posúdení prihlášok, splnenie požiadaviek uvedených v tomto oznámení o voľnom pracovnom mieste nezaručuje pozvanie na prvý pohovor. Poradný výbor pre výberové konanie spomedzi uchádzačov a uchádzačiek vyberie po absolvovaní pohovoru osoby, ktoré následne absolvujú testy v hodnotiacom centre a druhý pohovor s poradným výborom pre výberové konanie.

Predbežný plán výberového konania:

| — | očakáva sa, že uchádzači, ktorí budú vybraní na pohovor, budú informovaní najneskôr začiatkom decembra 2022, |
| --- | --- |

—

očakáva sa, že uchádzači, ktorí budú vybraní na pohovor, budú informovaní najneskôr začiatkom decembra 2022,

| — | prvé pohovory by mali prebehnúť najneskôr do polovice decembra 2022, |
| --- | --- |

—

prvé pohovory by mali prebehnúť najneskôr do polovice decembra 2022,

| — | testy v hodnotiacom centre by sa mali uskutočniť najneskôr začiatkom januára 2023, |
| --- | --- |

—

testy v hodnotiacom centre by sa mali uskutočniť najneskôr začiatkom januára 2023,

| — | druhé kolo pohovorov by sa malo uskutočniť v druhej polovici januára 2023. |
| --- | --- |

—

druhé kolo pohovorov by sa malo uskutočniť v druhej polovici januára 2023.

Poznámka: Uvedený harmonogram je len orientačný a možno ho zmeniť.

PRÁVNY ZÁKLAD

Toto voľné pracovné miesto sa v súlade s článkom 29 ods. 1 a 2 Služobného poriadku úradníkov Európskej únie (3) zverejnilo vo všetkých inštitúciách Európskej únie, ako aj mimo inštitúcií.

AKO SA O MIESTO UCHÁDZAŤ

Dátum uzávierky pre zasielanie prihlášok je 30. novembra 2022 o 12.00 hod. (poludnie) (bruselského času).

Prihlášky sa prijímajú len elektronickou poštou a musia sa zasielať na adresu: applications.management@consilium.europa.eu (4) najneskôr k dátumu a času uzávierky. Neskoro zaslané prihlášky sa nebudú brať do úvahy.

Uvedená e-mailová adresa sa musí používať na všetku korešpondenciu týkajúcu sa výberového konania (e-mailová správa musí mať v predmete túto referenčnú značku: CONS/AD/182/22)

Pred odoslaním prihlášky si dôkladne skontrolujte, či spĺňate požiadavky stanovené v rámci uvedenej „náborovej politiky“, aby ste tak predišli automatickému vylúčeniu z výberového konania.

Na to, aby bol spis žiadosti platný, musí obsahovať tieto dokumenty vo formáte pdf (Pozn.: uzamknuté, heslom chránené alebo elektronicky podpísané dokumenty sa nebudú akceptovať):

| a) | riadne vyplnený formulár s uvedením dátumu (súbor pomenujte „XXX (VAŠE PRIEZVISKO) – Application form.pdf“); prihlášku v elektronickej forme (EN alebo FR) si môžete stiahnuť tak, že kliknete na odkaz uvedený nižšie alebo ho skopírujete do svojho prehliadača (5):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx; |
| --- | --- |

a)

riadne vyplnený formulár s uvedením dátumu (súbor pomenujte „XXX (VAŠE PRIEZVISKO) – Application form.pdf“); prihlášku v elektronickej forme (EN alebo FR) si môžete stiahnuť tak, že kliknete na odkaz uvedený nižšie alebo ho skopírujete do svojho prehliadača (5):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx;

| b) | podrobný životopis v anglickom alebo francúzskom jazyku (nevkladajte fotografie), pokiaľ možno v európskom formáte (http://europass.cedefop.europa.eu), v ktorom sa uvedie celá profesijná minulosť uchádzača či uchádzačky, a najmä dosiahnuté vzdelanie, znalosti jazykov, prax a súčasné zamestnanie (súbor pomenujte „XXX (VAŠE PRIEZVISKO) – CV.pdf“); |
| --- | --- |

b)

podrobný životopis v anglickom alebo francúzskom jazyku (nevkladajte fotografie), pokiaľ možno v európskom formáte (http://europass.cedefop.europa.eu), v ktorom sa uvedie celá profesijná minulosť uchádzača či uchádzačky, a najmä dosiahnuté vzdelanie, znalosti jazykov, prax a súčasné zamestnanie (súbor pomenujte „XXX (VAŠE PRIEZVISKO) – CV.pdf“);

| c) | motivačný list v angličtine alebo francúzštine (súbor pomenujte „XXX (VAŠE PRIEZVISKO) – Motivation letter.pdf“); |
| --- | --- |

c)

motivačný list v angličtine alebo francúzštine (súbor pomenujte „XXX (VAŠE PRIEZVISKO) – Motivation letter.pdf“);

| d) | kópie diplomov osvedčujúcich vzdelanie a kópie dokumentov a osvedčení týkajúcich sa odbornej praxe zoskupené do jedného dokumentu vo formáte pdf. Nestačí poslať len životopis uvedený v písmene b). Musí ísť o sprievodné dokumenty, ktoré vydala tretia strana (súbor pomenujte „XXX (VAŠE PRIEZVISKO) – Supporting documents.pdf“). |
| --- | --- |

d)

kópie diplomov osvedčujúcich vzdelanie a kópie dokumentov a osvedčení týkajúcich sa odbornej praxe zoskupené do jedného dokumentu vo formáte pdf. Nestačí poslať len životopis uvedený v písmene b). Musí ísť o sprievodné dokumenty, ktoré vydala tretia strana (súbor pomenujte „XXX (VAŠE PRIEZVISKO) – Supporting documents.pdf“).

Prihláška podaná bez týchto dokumentov bude neplatná.

Všetky sprievodné dokumenty uvedené v písmene d) musia byť očíslované (príloha 1, 2 atď.) a zoskupené tak, ako je uvedené vyššie.

Prihlášky zaslané poštou alebo prostredníctvom cloudových technológií alebo platforiem na zdieľanie súborov sa nebudú brať do úvahy.

Od vybraných uchádzačov a uchádzačiek sa bude požadovať, aby predložili originály uvedených dokladov.

Uchádzačom a uchádzačkám sa zašle email potvrdzujúci doručenie prihlášky. Môžu sa však vyskytnúť technické ťažkosti, ktoré negatívne ovplyvnia zasielanie e-mailov. Ak nedostanete email potvrdzujúci doručenie prihlášky, obráťte sa prosím na applications.management@consilium.europa.eu. Vzhľadom na to, že poradný výbor pre výberové konanie začne pracovať krátko po dátume uzávierky podávania prihlášok, korešpondenciu o doručení prihlášky odporúčame zasielať v týždni nasledujúcom po tomto dátume.

ROZMANITOSŤ A INKLÚZIA

GSR uplatňuje záväzok k rozmanitosti a inklúzii. Viac informácií nájdete na tejto stránke: https://www.consilium.europa.eu/sk/general-secretariat/jobs/diversity-and-inclusion/.

OPAKOVANÉ PRESKÚMANIE PRIHLÁŠOK

Informácie o postupoch týkajúcich sa žiadostí o sťažnosti, odvolania a hlásenia európskemu ombudsmanovi nájdete na stránke: https://www.consilium.europa.eu/media/56651/complaint-sk.pdf.

OCHRANA ÚDAJOV

Predpisy týkajúce sa spracúvania osobných údajov v súvislosti s týmto výberovým konaním sú uvedené vo vyhlásení o ochrane osobných údajov: https://www.consilium.europa.eu/media/56675/jobs-data-protection-083r00-sk.pdf.

---

(1)  https://www.consilium.europa.eu/media/53270/gsc-manager-profile-sk.pdf.

(2)  Podľa článku 5 ods. 3 písm. c) Služobného poriadku úradníkov Európskej únie (služobný poriadok) je potrebné mať aspoň:

| i) | úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, ak je normálna dĺžka vysokoškolského štúdia štyri roky alebo viac, alebo |
| --- | --- |

i)

úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, ak je normálna dĺžka vysokoškolského štúdia štyri roky alebo viac, alebo

| ii) | úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, a zodpovedajúcu odbornú prax v dĺžke aspoň jedného roka, ak je normálna dĺžka vysokoškolského štúdia aspoň tri roky. |
| --- | --- |

ii)

úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, a zodpovedajúcu odbornú prax v dĺžke aspoň jedného roka, ak je normálna dĺžka vysokoškolského štúdia aspoň tri roky.

(3)  Služobný poriadok úradníkov Európskej únie a Podmienky zamestnávania ostatných zamestnancov Európskej únie stanovený v nariadení Rady (EHS, Euratom, ESUO) č. 259/68 (Ú. v. ES L 56, 4.3.1968, s. 1), konsolidované znenie k dispozícii na:

https://eur-lex.europa.eu/legal-content/SK/TXT/?uri=CELEX%3A01962R0031-20220101.

(4)  Táto e-mailová adresa je napojená na funkčnú elektronickú schránku a môže spracúvať len správy s nastavením citlivosti „Normal“ (normálne); e-maily s iným nastavením citlivosti [napr. „Personal“ (osobné), „Private“ (súkromné), „Confidential“ (dôverné) alebo šifrované e-maily] sa nemôžu spracúvať. Zvoľte preto možnosť nastavenia citlivosti „Normal“ (normálne). Váš e-mail nesmie byť väčší ako 25 MB. Ak e-mail spolu s prílohami presiahne túto maximálnu veľkosť, rozdeľte prílohy do viacerých e-mailov.

(5)  Ak potrebujete viac informácií a/alebo ak sa vyskytnú technické problémy, pošlite e-mail na: applications.management@consilium.europa.eu.

---